Aalborgenseren skal sammen med en anden dansker repræsentere Lotus Jetalliance. Petit Le Mans er næstsidste afdeling af ILMC-serien, der fra næste år får VM-status, og bliver dermed debut for 28-årige Kasper Jensen. - Det er en helt enormt stor chance, jeg har fået af Lotus Jetalliance igennem Jan Kalmar. Det bliver en rigtig stor opgave, men der bliver en masse test op til løbet, hvor jeg skal have så meget køretid som muligt. Men jeg er racerkører helt igennem, så jeg er sikker på, at jeg skal gøre det godt, siger Kasper Jensen til Racemag. Kasper Jensen, der har en titel i Renault Clio Cup, flere sæsoner i DTC og DEC bag sig, har i et par sæsoner arbejdet på at køre internationale løb. Det mål bliver nu realitet for nordjyden. - Jeg var med teamet på Silverstone (ved seneste afdeling af ILMC, red.) og havde en gode dialog med Jan, og det har nu åbnet op for at køre på Road Atalanta, siger Kasper Jensen.
Kasper Jensen bliver den fjerde dansker i Petit Le Mans, når 10-timersløbet på Road Atlanta afvikles i næste uge.